**REGULAMENTUL**

**Serviciului de management al deșeurilor vegetale**

**în comuna NUME LOCALITATE**

**I. Dispoziţii generale**

* 1. Regulamentul serviciului de management al deșeurilor vegetale (în continuare Regulamentul) este elaborat în scopul asigurării salubrităţii în comuna NUME LOCALITATE.
  2. Regulamentul dat este parte componentă a Regulamentului serviciului de salubrizare a comunei NUME LOCALITATE, gestionat de ÎM „NUME INTREPRINDERE”.

1.3. Prevederile Regulamentului sunt obligatorii pentru toate gospodăriile, agenții economici, precum şi pentru instituţiile de învăţământ, cele medicale, de cultură din teritoriul comunei NUME LOCALITATE.

1.4. Serviciul de management al deşeurilor vegetale stipulează colectarea periodică a deşeurilor vegetale din teritoriu cu o periodicitate stabilită prin prezentul Regulament, conform unui grafic stabilit.

1.5. Colectarea deşeurilor vegetale de la populația comunei NUME LOCALITATE, se efectuează conform graficului stabilit cât și la necesitate/solicitare.

1.6. Depozitarea deşeurilor vegetale pe teritoriul comunei NUME LOCALITATE, în afară de terenul cu destinaţie specială, este strict interzisă.

1.7. Regimul de colectare a deşeurilor vegetale este următorul:

- colectarea deșeurilor vegetale din gospodării - o data la 2 săptămâni conform unui grafic prestabilit, pentru lunile martie-aprilie și octombrie –noiembrie (pe timp favorabil, pentru a nu deteriora drumurile).

1.8.Persoanele fizice care solicită tocarea crengilor pentru necesități personale va achita serviciul contra plata 1m.cub de rumeguș - 20 lei.

1.9 Colectarea deșeurilor vegetale de la agenții economici, instituții publice la solicitare contra plată 30 lei/m.cub.

**II. Principiile de activitate ale serviciului de management al deșeurilor vegetale din comuna NUME LOCALITATE**

Organizarea şi funcţionarea serviciului de management al deșeurilor vegetale din comuna NUME LOCALITATE trebuie să se realizeze pe baza următoarelor principii:

* protecţia sănătăţii populaţiei;
* responsabilitatea faţă de cetăţeni;
* protecţia mediului (fără a crea riscuri pentru apă, aer, sol, faună sau floră; fără a crea disconfort şi a afecta negativ peisajul sau zonele de interes special);
* asigurarea calităţii şi continuităţii serviciului;
* tarifarea echitabilă, corelată cu calitatea şi costul real al serviciului prestat;
* nediscriminarea şi egalitatea pentru toți utilizatorii;
* transparenţa, consultarea cu cetăţenii privind luarea de decizii ce ţin de prestarea serviciului; administrarea corectă şi eficientă a bunurilor din proprietatea publică sau privată a unităţilor administrativ-teritoriale şi a banilor publici;
* dezvoltarea durabilă.

**III**. **Întreprinderea Municipală „NUME INTREPRINDERE” din NUME LOCALITATE va asigura executarea următoarelor lucrări:**

1. colectarea şi transportarea deşeurilor vegetale de la gospodăriile cetățenilor pe terenul de stocare a deşeurilor , precum şi de pe teritoriul instituţiilor şi altor agenţi economici din comuna NUME LOCALITATE, în baza contractelor încheiate (iar în cazuri excepţionale de facto);
2. tocarea crengilor, punerea în saci și depozitarea rumegușului la depozitul casei de cultură
3. încheierea, la Contractul de acordare a serviciilor de salubrizare, a Anexei cu privire la transportarea deşeurilor vegetale cu toţi proprietarii caselor particulare, instituţii, întreprinderi şi alţi agenţi economici, indiferent de forma lor de proprietate;
4. întocmirea şi corectarea graficului de rută concomitent cu modificările condiţiilor de activitate;'
5. asigurarea respectării întocmai a graficului aprobat de către autorităţile publice locale.
6. asigurarea bunei funcționări a tocătorului de crengi și a tocătoarelor de frunze.
7. eliberarea bonului de plată pentru lucrările efectuate (colectarea, transportarea, tocarea crengilor).

**IV. Utilizatorii serviciului sunt obligați**:

* să stocheze crengile în locuri accesibile, ca tractorul să aibă acces la ele.
* să încarce resturile vegetale în remorcă tractorului.
* să semneze Contractul cu Anexa privind colectarea deșeurilor vegetale, respectând prevederile lui.

**Se interzice**:

* colectarea în amestec a deșeurilor menajere, plastic, sticlă, carton cu deșeuri vegetale
* depozitarea de către persoanele fizice sau juridice a deșeurilor vegetale, la alt loc decît cel arondat conform contractului încheiat cu ÎM.
* arderea resturilor vegetale și a frunzelor, atît în spații publice cît și gospodăriile proprii pe sol.

**V. Dispoziții finale**

Prevederile prezentului Regulament intră în vigoare din momentul aprobării de către Consiliul comunal NUME LOCALITATE. Persoanele fizice și juridice, instituțiile publice de orice formă, care încalcă prevederile prezentului Regulament vor fi sancționate în conformitate cu art. 181 din Codul Contravențional al R. Moldova.

Constatarea contravențiilor prevăzute în prezentul Regulament se efectuează de către agentul constatator și se examinează de către comisia administrativă locală.

Prevederile prezentului Regulament pot fi actualizate în funcție de modificările legislației în domeniul salubrizării și de aprobare a unui sistem integrat de gestionare a deșeurilor în comuna NUME LOCALITATE.